Je Huet, diz Corbet, clerc, fais savoir à touz que come nobles bers messires Jehans de Chalon, sires d’Allay, m’ait receu pour son bourgois et en sa garde, je, pour raison de ce, li ay doné chescun an cinq livres de cire, lesquex je li promet, par mon soirement doné sus sains euvangiles, paier et rendre chescun an, à la maison fort de Lile sous Arguel, en la main de son chestelain, le jour de la Touzsains, et sus l’obligacion de tous mes biens. En tesmoignaige de ce, je ay prié et requis honorable pere frere Jehan, abbé de La Cheritey, qu’il mete son seal en ces lettres... Données le vanredi après la nativité saint Jehan, l’an mil CCC et huit.